
DATBLYGU A CHEFNOGI DATBLYGIAD CORFFOROL PLENTYN YN Y BLYNYDDOEDD CYNNAR

Siwrnal Adfyfyriol
Mi fyddai’n trafod ac adfyfyrio yn y traethawd hwn am fy mhrofiadau yn gweithredu ar y cynllun SKIP; a fy natblygiad o fy sgiliau er mwyn cefnogi ac arwain datblygiad corfforol disgyblion fy nosbarth. Byddaf yn trafod 2 gylchred gyda’r hanner cyntaf yn canolbwyntio ar ddechrau’r cynllun a’r gweithgareddau i gefnogi’r cysyniadau symud. Byddaf yn canolbwyntio ar yr ail hanner o fy hyfforddiant yn datblygu sgiliau taflu, dal, cicio a driblo'r disgyblion. Cynhaliwyd yr ymchwil o fewn dosbarth Meithrin gyda 20 o blant rhwng 3 a 4 oed mewn ysgol wledig. Mae 25% o ganran y disgyblion o oedran ysgol statudol yn gymwys ar gyfer prydau ysgol am ddim, sy’n uwch na chyfartaledd Cymru (Estyn, 2022). Casglais wybodaeth  am waelodlin y disgyblion ac amlygir yn syth sgiliau gwan modur mawr a man y disgyblion, diffyg canolbwyntio a’r gallu i eistedd ar garped am gyfnod byr o amser.  Rhaid cymryd ystyriaeth o achos COVID ni chafodd y disgyblion mynediad i feithrinfeydd yn eu blynyddoedd cynnar a’r cyfleoedd i gymysgu, chwarae tu allan a chael mynediad i safleoedd chwarae. Yn ôl Ayres ‘children who deviate a great deal from the normal sequence of sensory integrative development are apt to have trouble later on with other aspects of life’ (Ayres, 2005: 14) Yn sgil effaith pryder yr ysgol am effaith COVID ar y blynyddoedd o ddisgyblion i ddilyn ymchwiliodd yr ysgol mewn i’r hyfforddiant SKIP er mwyn gallu cefnogi anghenion y disgyblion Meithrin.

Cylchred 1
Yn bersonol rwy’n hoff iawn o ymarfer corff ac wedi cael nifer o gyfleoedd cynnar i ddatblygu sgiliau sylfaenol, a hefyd yn ffodus i allu cymhwyso’r sgiliau ar draws nifer o feysydd chwaraeon eraill. Serch hynny, roedd fy ngwybodaeth i ddatblygu sgiliau cynnar disgyblion a phlant oedd yn cael trafferth cydsymud yn wan ac roeddwn yn gweld yn heriol i gefnogi’r disgyblion yn gywir. Nad oeddwn gyda’r wybodaeth addas o’r camau naturiol a chywir i gefnogi a datblygu cynnydd y plant yn gorfforol cyn dechrau’r modiwl hwn. Yn enwedig plant gyda sgiliau modur mawr gwan a diffyg ymwybyddiaeth i reoli eu cyrff. Potensial hyn yw’r gwahaniaeth mawr rhwng y rhai sy’n gallu a rhai sy’n gweld yn heriol i’w eithrio o weithgareddau corfforol yn y dyfodol (Davies, 2003). Amlygodd ymchwil Davies bod dyletswydd ar athrawon i ddeall yr hyn sydd angen ar ddisgyblion i symud a datblygu eu symudiadau mewn ffyrdd amrywiol fel y wybodaeth gynhwysfawr sydd ganddynt o fewn meysydd eraill (Davies, 2003) Felly roedd y cyfle i fynychu’r cwrs ar y diwrnod cyntaf wedi rhoi’r wybodaeth i fedru dechrau cefnogi’r plant, a deall y camsyniad nad oedd y sgiliau yn datblygu o achos eu hoedran ond trwy gyfarwyddiadau a fy nghynlluniau i roi cyfleoedd i’r plant i ymarfer datblygu’r sgiliau ‘FMS’ (Haywood & Getchell, 2002; Payne & Isaacs, 2002 dyfynnwyd yn Goodway, 2003)
Cyn mynychu’r cwrs arsylwais fod nifer o’r disgyblion yn baglu dros eu hun tra’n rhedeg a cherdded. Roedd eu sgiliau eistedd ar y carped a gwrando am gyfyngiad byr o amser yn llawer is na’r disgwyl gyda’r nifer o’r plant yn rholio nôl ac yn cael eu gwrthdynnu’n rhwydd. O’r data casglais ar ddechrau modiwl roedd nifer isel oedd yn medru sefyll ar un coes am dros 5 eiliad, felly ebychodd yr ymchwil pwysigrwydd cynllun SKIP ar ddisgyblion y dosbarth a’u dyfodol corfforol. Rhagdybiodd Stodden hyn ‘the emergent relationship between the development of motor skill competence and physical activity over time is mediated by other factors including perceived motor skill competence, physical fitness, and obesity’(Stodden et al., 2008:292). Teimlais y ddyletswydd i roi nifer o gyfleoedd yn fy nghynlluniau i’r plant i symud er mwyn datblygu eu sgiliau modur sylfaenol. Mae’r sgil effaith o beidio yn drychinebus ar eu mynediad, cyrhaeddiad a hyder i ymuno mewn gweithgareddau corfforol yn y dyfodol (Davies, Healy and Smith, 2018).
Gwelais drefnu gweithgareddau SKIP ar y dechrau yn heriol achos lle cyfyngedig yn y dosbarth o achos rhannu ardaloedd gyda’r Derbyn a disgwyliadau’r ysgol i gofnodi tasgau yn y llyfr. Newidiais fy amserlen a chynlluniais 2 sesiwn dosbarth cyfan yr wythnos yn y neuadd, yn canolbwyntio ar amrywio llwybrau. Roedd tueddiad gyda’r disgyblion i redeg gyda’i gilydd mewn cylch sy’n nodweddiadol o’u hoedran (Davies, 2003). Cyfunais ein thema ffermio gyda chyfleodd i’r plant i ddatblygu ymwybyddiaeth o sut i newid eu cyrff, gofod, perthnasoedd a dynameg felly’n datblygu eu sgiliau modur sylfaenol mewn ffordd hwyliog sy’n dyngedfennol i fwynhad a chymhelliant y plant i symud (Davies, 2003). Manteisiais ar y math gwahanol o anifeiliaid i annog y plant i deithio ar lefelau, llwybrau gyda chryfder gwahanol. Roedd cyflwyno anifeiliaid yn ehangu dealltwriaeth y disgyblion o’r gwaith ond hefydd er mwyn gallu gwneud y symudiadau gyda phromptiau gweledol yr anifeiliaid yn cyfuno'r elfen hwyliog- nad oedd ots gyda’r disgyblion i symud fel yr anifeiliaid fferm- achos yn dueddol nad ydynt yn ymwybodol os mae eu sgiliau modur yn dda neu beidio. (Gooday, Ozmun, Gallahue (2019). Gwelais hyder y disgyblion yn gwella ynghyd a'u cryfder i ddal siapau ac i fod yn fwy creadigol wrth arbrofi yn amrywio gyda’u llwybrau a modd o symud. Effaith ymarfer gweithgareddau dynameg ar un disgybl oedd helpu iddo gerdded o flaen ei fysedd traed i gerdded yn fwy naturiol. Hefyd, yn ystod y cylchred cyntaf, gwelais sgiliau gwrando a dilyn cyfarwyddiadau yn gwella yn y sesiwn SKIP ac yna ar lawr y dosbarth gyda mwy o allu i’r disgyblion i eistedd am gyfnod hirach a’r gallu i ddilyn cyfarwyddiadau. Teimlais hyder y plant a fy hyder addysgu yn cynyddu ac felly’n fwy parod i arbrofi gyda chyfyngiadau a gweithgareddau eraill. 
Cyflwynais un o fy sesiynau ymarfer i’r dosbarth ac arsylwais nad oedd cyfleodd i’r disgyblion i weithredu a datblygu eu perthnasoedd. O achos oed y plant, cymerodd nifer o sesiynau i esbonio i’r disgyblion bod hi’n iawn i rannu smotiau gan fod unigolion yn perchnogi i’w hun felly roeddwn yn nerfus i gyflwyno gweithgareddau perthnasedd. Ar ôl yr ail hyfforddiant teimlais yn fwy hyderus i gyfuno ar ol y cyflwyniad taflu gyda ffrind. Felly addasais rhai o’r sesiynau cynhesu i fyny i atal gweithio ar ben ei hun ac annog cydweithio i arwain at y cydweithio yn y taflu. Awgrymodd Karl Newell (1986) bod amrywio’r symudiadau gydag eraill ac offer mae’r symudiadau yn newid felly’n rhoi mwy o gyfleodd i’r disgyblion datblygu eu sgiliau modur sylfaenol.  Er roeddwn wedi cyfyngu ar weithio annibynnol ar y disgyblion yn y sesiwn yma nad oedd hyn yn negyddol gan fy mod wedi caniatáu’r disgyblion i efelychu symudiadau eu ffrindiau yn datblygu cysyniad symudiadau ond mewn modd gwahanol trwy ddilyn cyfarwyddiadau wrth ffrind sy’n blethi mewn i sgiliau personol a chymdeithasol y disgyblion. Bu’r dasg perthnasedd cynhesu i fyny yn fuddiol iawn i arwain at wedyn cyflwyno taflu. Effaith hyn dros amser yw mwy o gyfleoedd i’r disgyblion gwneud cysylltiadau o’r symudiadau mewn modd gwahanol ac yn dyfnhau eu sgiliau modur sylfaenol sy’n rhoi mwy o gyfleoedd i’r disgyblion cael mynediad i weithgareddau corfforol (Haywood & Getchel, 2019).
Cylchdred 2
Yn ystod ail hanner yr hyfforddiant cynyddodd fy nealltwriaeth a gwelais fuddion y gweithgareddau ar lawr y dosbarth. Felly cynlluniais mwy o gyfleodd i ddatblygu ‘FMS’ ond trwy gyfuno gyda’r gweithgareddau llythrennedd ‘Tric a chlic’ yn taflu peli a chicio at dargedau o lythrennau/geiriau. Roedd y disgyblion yn gwneud mwy o gysylltiadau trwy ymarfer y llythrennau/geirfa mewn gweithgaredd hwyliog ond hefyd yn datblygu eu sgiliau modur ym mhellach yn taflu a chicio. Yn ôl ymchwil ‘Development of Fundamental Movement’ dwedodd ‘young children’s opportunities to be physically active may drive their development of motor skill competence…a child with more access to physical activity will have more opportunities to develop her FMS’ (Goodway, Ozmun a Gallahue 2019:179). Felly cynyddodd cymhelliant y disgyblion at eu gwaith iaith trwy weithgareddau llythrennedd corfforol. Yn ddiddorol dechreuodd y disgyblion meithrin newydd Pasg yn ystod yr ail gylchred ac amlygodd datblygiad  a chynydd y disgyblion cyn y Pasg. I raddau roedd yr ymyraethau modur trwy gyfuno’r llythrennedd yn dechrau rhoi canlyniadau positif i’w perfformiad modur sylfaenol ond hefyd yn amlygu’r pwysigrwydd o sicrhau digonedd o gyfleoedd i’r disgyblion newydd i symud a datblygu eu sgiliau modur sylfaenol o achos gwendid yn eu cyhyrau craidd i eistedd a chanolbwyntio.
Her yn ystod y cwrs oedd diffyg adnoddau arbenigol yn yr ysgol. Rhoddodd y cwrs enghreifftiau yn yr ail hanner o syniadau i fod yn greadigol gydag offer oedd yn addas i oed datblygol y disgyblion. Roedd defnyddio sanau, papur, dis meddal a sgarffiau yn addas iawn i’w hoed ac yr amgylchedd dosbarth. Dwedodd Goodway am blant ‘explore the potential of their bodies as they move through space (locomotion’ have increased control over their musculature in opposition to gravity and have an increasing ability to make controlled and precise contact with objects in their environment’ (Goodway, Ozmun a Gallahue, 2019:177). Bu cyflwyno’r offer yn atgyfnerthu’r modur sylfaenol ac roedd y plant yn gweld eu cynnydd yn fwy gweledol trwy fedru taro’r targedau wrth i’r wythnosau mynd yn eu blaen. Arbrofais gyda gerddi taflu o basio’r wyau i’r nyth. O fy arsylwad roedd angen cynyddu’r nifer o smotiau taflu i blant a oedd yn llwyddo gyda’r taflu er mwyn cynyddu’r cyfleodd i daflu a dal mewn canlyniad i ddatblygu sgiliau modur sylfaenol. Roedd fy ymwybyddiaeth o’r camau datblygu yn fy hepu i gynorthwyo’r disgyblion yn addas a dweud cyfarwyddiadau oedd yn fuddiol i’r cam addas er mwyn helpu nhw i gofio edrych, dwylo’n barod a chamu ymlaen (Gagen a Getchell, 2006). Ceisiais fodelu’r symudiadau i orau fy ngallu er mwyn i’r plant cael uchelgais i anelu ond ar brydiau roeddwn yn ei symleiddio ond dw i’n deall ar ôl fy arsylwadau pwysigrwydd modelu’r broses yn llawn bob tro i’r disgyblion deall a datblygu’n hyder o fewn y gamp. Rwy’n elwa’n fawr o’r camau Rink’s o ddatblygiad o fewn pob sgil er mwyn gallu adnabod proses datblygiadol y disgybl a gweithgareddau addas ac offer ar eu cyfer (Goodway, Ozmun a Gallahue, 2019)
Yn wythnosol,  rwy’n nawr yn amrywio’r sgil gweithgaredd er mwyn i’r disgyblion cael nifer o gyfleodd i arbrofi a datblygu gwahanol ardaloedd o’u cyrff. Mae’r disgyblion yn mwynhau cyffro wythnosol i weld y math o weithgaredd byddent yn datblygu. Yn ôl Clark a Metcalf (2002) mae’r ‘mountain of motor development’ yn golygu mwy o gyfleodd i fod yn actif, datblygu cryfder modur sylfaenol a chyfleodd i drio gweithgareddau gwahanol yn annog y disgyblion i fedru troi eu dwylo at nifer o gampau a gweithgareddau gwahanol. Mae’r cyfleodd amrywiol mae’r disgyblion nawr yn derbyn yn wraidd tyngedfennol o bwysig i’w siwrne gorfforol trwy gydol eu hoes (Stodden et al, 2008).
I grynhoi, mae’r hyfforddiant SKIP wedi bod yn fuddiol iawn i mi ddatblygu sgiliau modur sylfaenol disgyblion fy nosbarth meithrin ac o fewn y cyfnod byr o amser rwy’n gallu gweld y buddion i’w gwaith yn y dosbarth ond yn fwy pwysig i’w siwrnai gorfforol. Mae fy rôl fel hyfforddwraig yn holl bwysig i gyflwyno sgiliau corfforol yn gywir a rhoi adborth addas i’r disgyblion yn y gweithgaredd (Goodway et al, 2019) Mae fy ngwybodaeth o gamau datblygu wedi gwella dros y cyfnod o achos yr hyfforddiant ac mi fyddai’n parhau i adolygu’r pecyn i sicrhau fy mod yn gymwys i arwain y disgyblion i’r cam datblygiad cywir. Fel sonnir mai’r disgyblion yn y blynyddoedd nesaf wedi cael dechrau gwahanol iawn i’r gymdeithas gyda llai o gyfleodd I hyd yn oed rhedeg, taflu a neidio. Mae’n holl bwysig i sicrhau bod y disgyblion yn cael y cyfleodd i wneud hyn yn drawsgwricwlaidd oherwydd mae ‘limited opportunities for engagement in physical activities …they will not have the prerequisite skills to be active’ (Stodden et al,. 2008) Medraf ar y sgiliau i nawr cyflwyno’r trawstoriad o symudiadau a sgiliau i arwain at ddysgwyr hyderus yn y dyfodol. Byddaf yn parhau i deilwra gweithgareddau i sicrhau bod cyfyngiad addas sy’n arwain ar y disgyblion i ddatblygu a gwneud cysylltiadau gyda’u modur sylfaenol sy’n holl bwysig yw datblygiad corfforol. (Goodway, Ozmun a Gallahue, 2019). Mi fyddai’n parhau i adeiladu, arbrofi a chynllunio amrywiaeth o weithgareddau i sicrhau cryfder modur sylfaenol a disgyblion sy’n ymwneud mewn gweithgareddau actif trwy gydol eu hoes.

